section_heading: Životopis
paragraph_text: Jedno je vrijeme studirao matematiku da bi se zatim opredijelio za književnost, diplomirajući na prištinskom Filološkom fakultetu – književnost i albanski jezik. Od 1973. radio je u izdavačkoj kući Rilindja, gdje doprinosi afirmaciji izdavačke djelatnosti na albanskom jeziku sudjelujući na mnogim sajmovima knjige (zagrebački Interliber, slovenski, beogradski sajmovi itd.) pa i u inozemstvu (Frankfurt, Bruxelles).